tomron87/hebrew-wikipedia-sentences-corpus huggingface dataset:
שיט תחרותי השפיע רבות על התפתחות ענף סירות המפרש בכל המובנים, החל מעיצוב גוף הסירה, חומרי ותכנון המפרש ועד לטכניקות חדשות של טרפז והפלגה בפלנינג.
ספורופיט או דור נבגי, הוא השלב הדיפלואידי במחזור החיים של הצמחים.
סְפּור הוא משחק וידאו סימולציית חיים-אסטרטגיה בזמן אמת משנת 2008 שפותח על ידי חברת Maxis ופורסם על ידי חברת Electronic Arts עבור הפלטפורמות Microsoft Windows ו-Mac OS X.
המשחק נוצר על ידי מעצב משחקי הווידאו הנודע ויל רייט, אשר אחראי לפיתוח המשחקים הפופולריים SimCity והסימס.
המשחק מאפשר לשחקן לשלוט באבולוציה של מין, מההתחלה בתור מיקרואורגניזם דרך התפתחות של יצורים תבונתיים וחברותיים המהלכים על האדמה, ועד לרמה של ציוויליזציה מורכבת אשר עוסק בחקר בין-כוכבי.
המשחק משך תשומת לב רחבה עקב מגוון התחומים שהוא מכסה, וכיוון שהוא משתמש בקונספט עולם פתוח ובגנרציה פרוצדוריאלית.
ספור היה במקור שם זמני, שהוצע על ידי המפתח וויל רייט, למשחק שתחילה נקרא על ידי הציבור Sim Everything, מכיוון שניתן היה ליצור סים (כמו במשחק סימס), בלא חובה בצורת בני-אדם.
אף על פי ששם זה היה הבחירה הראשונית של אושן קוויגלי, השם "ספור" נשאר.
רייט הוסיף גם ששם זה ישחרר את הקהל מהדיעה המוקדמת שרייט מביא עוד משחק "Sim".
רייט אמר: "לא לשים את המילה 'Sim' בתחילת השם היה מאוד מרענן עבורי.
זה הרגיש כאילו זה רצה להתפרץ ולהיות לדבר שונה לחלוטין ממה שסימס היה".
המעצב המוביל של ציוויליזציה IV, סורן ג'ונסון, הצטרף ל-EA Maxis ב-2 באפריל 2007 כדי לעבוד על ספור.
המוזיקה במשחק נוצרה גם היא בצורה של גנרציה פרוצדוריאלית, ועוצבה על ידי בריאן אינו, אמן המפורסם בזכות עבודותיו עם מוזיקת אווירה.
ב-18 בנובמבר 2008, שוחררה הרחבה ראשונה למשחק ספור, שנקראה "חבילת חלקים מפחיד וגם חמוד" (Spore creepy & cute parts pack).
בחבילת החלקים יש 60 חלקי-גוף חדשים, 48 אפשרויות צביעה חדשות, 2 רקעים חדשים ו-24 אנימציות חדשות, מחולקים לשתי קטגוריות: מפחיד וגם חמוד.
ב-23 ביוני 2009 (וב-26 ביוני באירופה) שוחררה חבילת הרחבה מלאה ראשונה עבור שלב החלל, שתקרא "ספור הרפתקאות גלקטיות".
חבילה זו תאפשר לשחקן לשגר את היצור שלו לכוכבי לכת, במקום לשגר הולוגרמה כמו שהיה עד כה, ויהיה ניתן להוסיף ליצורים בשלב החלל אביזרים.
בנוסף, חבילה זו תכיל "עורך הרפתקאות", שיאפשר לשחקנים ליצור משימות ומטרות בעצמם, ולשתף אותם עם קהיליית ספור.
המשחק הופץ גם לווי בשם ספור גיבורים.
שם השחקן לא יכול להתרבות, הוא היחיד מסוגו, יש עוד נבג כמוהו, הוא מאיים להרוס את העולם והשחקן מציל את העולם.
המשחק גם כולל חפצים של "מפחיד וחמוד".
שם לא מתפתחים בשום שלב, אלא זה שילוב של שלב היצור היצור והציוויליזציה, קיימות שם קהילות ואפשר לדבר ונותנים לך משימות שפותחות לך עולמות חדשים וחפצים להלחמות נגד הנבג הרשע.
המשחק מאפשר לשחקן לפתח גזע משלב המיקרואורגניזם, בעזרת אבולוציה, דרך יצור מורכב, שהוא יצור חברותי ותבונתי, ממשיך לגזע ששולט בכוכב הבית שלו, ועד להתעלות שלו לחלל, אשר שם יפגוש בגזעים חיזריים המפוזרים בגלקסיה.
במהלך המשחק, נקודת מבטו של השחקן ויצורים שעליו הוא שולט משתנים באופן קיצוני.
המשחק מחולק לשלבים נפרדים, אך עדיין קשורים זה לזה.
התוצאה של שלב אחד משפיעה על תנאי ההתחלה של השלב שבא אחריו.
לכל שלב יש את צורת המשחק המיוחדת לו, ותואר על ידי המפתחים כ"קשה פי עשרה מהשלב הקודם".
בעוד ששחקנים יכולים לבלות זמן רב כרצונם בכל שלב, ניתן גם להאיץ שלבים מסוימים או לדלג עליהם.
אם בנקודת זמן מסוימת, כל יצורי השחקן מושמדים, המשחק יחזור לתחילת השלב הנוכחי, או לנקודת העריכה האחרונה המתאימה בהתפתחות הגזע.
ספור לא מתאים באופן מלא לאף קטגוריה סטנדרטית.
בעוד שיוצרי המשחק וכמה מקורות מידע סיווגו את המשחק בתור משחק אלוהות, מקורות אחרים סיווגו אותו בתור אסטרטגיה בזמן-אמת וסימולציות ניהול ממוחשבות.
אולם המשחק בנוי מכמה רמות משחק שמהוות מגוון של משחקים, לכן מתאים למספר ז'אנרים מסורתיים.
קיימים במשחק מספר שלבים שונים, שצורת המשחקיות שבהם אחרת:
גרסה מופשטת של סים סיטי, סיכון, ציוויליזציה, לשלב הציוויליזציה.
SimEarth, Destroy All Humans, מסע בין כוכבים ו-2001: אודיסיאה בחלל לשלב החלל, עם אלמנטים של ארגז חול.
DICE 2007 התייחס לזה כאל דומה למשחק Master of Orion
לכל שלב במשחק קיימות מספר רמות קושי, המאפשרות לשחק בכל שלב ברמת קושי שונה.
המשחק מתחיל ברמה הקלה ביותר.
המשחק מתחיל, בהסתמך על רעיון הפנספרמיה כבסיס שממנו היצור שלך נוצר, כשמטאור צולל לעבר כוכב ופוגע במקווה מים.
המטאור, שכרגע הוא גאודה, מתפצל, ומתוכו פורץ היצור שאותו השחקן ישחק.
שלב התא נקרא גם השלב התאי או השלב המיקרואורגניזמי.
בשלב זה השחקן משחק מיקרואורגניזם חלבוני בסביבה דו־ממדית שבה עליו להתמודד עם זרמים משתנים, טורפים, ולאכול מיקרואורגניזמים חלשים יותר או צמחים.
קיימים סוגים שונים של תאים, שחלקם יכולים לפגוע או לאכול במיקרואורגניזם שאותו משחק השחקן.
ברגע שהמיקרואורגניזם של השחקן אוכל מספר יצורים, השחקן יכול להיכנס לעורך שבו הוא יכול לשנות את המראה, צורה ויכולות המיקרואורגניזם על ידי שימוש בנקודות DNA.
השחקן יכול גם לבחור להסיר חלק מסוים כשהוא נמצא במצב עריכה ולקראת השלב הבא, ובכך לקבל בחזרה חלק מנקודות ה-DNA.
אם המיקרואורגניזם של השחקן מת, השחקן יכול להתחיל מחדש עם יצור פחות מתקדם אבולוציונית.
ככל שהמיקרואורגניזם גדל, אובייקטים שהיו ברקע מתקדמים לשכבה שבה משחק השחקן, דבר שיכול לגרום לכך שהמיקרואורגניזם של השחקן ייאכל על ידי מיקרואורגנזמים גדולים יותר מאשר אלה ששחו עד כה עם זה של השחקן.
היבשה הופכת יותר ויותר לחשובה, עד שלבסוף האפשרות לעבור ליבשה ולהפוך ליצור יבשתי הופכת לזמינה, דבר שמאפשר לשחקן להתחיל את שלב היצור.
רגליים הם לא דרישה מוקדמת למעבר ליבשה.
אם ליצור אין רגליים, היצור יזחל על האדמה.
המעבר בין השלב התאי לשלב היצור יהיה רציף.
המיקרואורגניזם מיוצג כחרק מוזר עם עיני אדם ציוריות, אשר גורמות לו "להיראות חמוד".
ה"מטבע" העיקרי במשחק, המאפשר לשחקן לעבור לשלב הבא, הם אותם נקודות DNA.
שלב היצור דומה מבחינת המשחקיות לשלב התא, אך יש מספר הבדלים עיקריים ביניהם.
דבר ראשון, הסביבה היא סביבה תלת־ממדית מלאה.
יהיו עוד יצורים שיאכלסו את העולם ורובם, אם לא כולם, נוצרו על ידי שחקנים אחרים.
היצורים יושתלו לסביבת המשחק בהתאם לגורמים מסוימים, כדי לשמור על מערכת אקולוגית מאוזנת.
המשחק בנוסף יוריד יצורים בהתאם למידת עוצמת היצור של השחקן.
אם השחקן יצר יצור גדול וחזק, אז הטורפים שהמשחק יוריד יהיו גם הם חזקים מטורפים ממוצעים.
תכונות יצורים נקבעים על ידי מערכת דירוג בעלת 5 ערכים, הקובעים את עוצמת היצור בתחומים שונים.
בנוסף, ליצור ניתנות גם יכולות לבצע פעולות כגון "קפיצה" או "קריאה ליצורים".
במהלך השיטוט בעולם, השחקן ייתקל בחלקי גוף שנמצאים במאובנים של יצורים אחרים, ובכך יעשיר את מאגר האפשרויות לשדרוג היצור שלו.
דרך נוספת להשגת חלקי גוף היא על ידי הריגת זכר אלפא, או התחברות לאחד כזה.
החלק היחיד שהיצור חייב שיהיה לו הוא הפה.
כנאמר, במידה וליצור אין רגליים, הוא יזחל על האדמה.
ליצורים יש את היכול לדאות בעזרת הוספת כנפיים.
זמן הדאייה תלוי בגורם אחד והגובה בחר, הערך המספרי שיש לו בתכונת הדאייה יקבע את משך זמן הדאייה והערך המספרי שיש לו בתכונת הקפיצה יקבע את גובהה של הקפיצה.
ככל שערכים אלה גדולים יותר, כך היצור יכול לשהות יותר זמן באוויר ו/או לעוף בגובה גבוהה יותר.
בשלב זה, המטרה הבסיסית היא דומה: צוּד יצורים כדי להרוויח נקודות DNA, הִתְרבֶּה, והימנע מלהיטרף על ידי טורפים.
בניגוד לרבייה אל-מינית בשלב התא, על השחקן לאתר בן/בת זוג.
אחרי שיצור השחקן הטיל ביצה, היא לא בוקעת מיד.
אוכלי נבלות ינסו לחטוף את הביצים ועל השחקן להגן עליהן (באופן דומה, השחקן יכול לגנוב ולאכול ביצים של יצורים אחרים, אם הוא יצליח לעבור את הוריהם העוינים).
לפני שהביצה תבקע, ניתנת לשחקן הזדמנות 'לפתח' את היצור שלו בעזרת העורך, על ידי שימוש בנקודות DNA לקניית חלקים לגוף.
כשהביצה בוקעת, המשחק יראה לשחקן את בקיעת יצורו בצורה ממוזערת, והשחקן יוכל ישחק בצאצא של היצור שאותו עיצב, אך בגרסה הבוגרת.
השלב יפתח את ההתנהגות החברתית של היצור, כשהיצור יכיר חברים וייצור עדר (אם היצור צמחוני) או להקה (אם היצור הוא טורף) משלו.
ויל רייט התייחס לזה כאל גרסה מופשטת של מיני-המשחק שבו יוצרים חברים בסימס.
הדרך ליצור חברויות כאלה היא בעזרת חיקוי התקשורת עם היצור השני, עד שמגיעים לרמה מספקת.
ככל שליצור יש ערך מספרי גבוה יותר בתכונות החברתיות, כך יהיה לו קל יותר להתחבר עם יצורים.
המטרה הסופית של שלב זה היא להעלות את היכולות השכליות של היצור לאט לאט בעזרת נקודות DNA.
ברגע שהן התחזקו בצורה מספקת, היצור של השחקן הופך לבעל אינטליגנציה, והשחקן יתקדם לשלב השבט.
קיימת גם אפשרות שהיצור יתחבר ליצורים ממינים אחרים במקום לתקוף אותם.
ניתן יהיה לכנות כל יצור בנפרד.
בדומה לשלב התא, נקודות DNA משמשות כמטבע בשביל להתפתח, הגברת גודל המוח, ומאפשרות לשחקן לעבור לשלב הבא.
בנוסף בשלב היצור קיימים יצורי ענק הנקראים "אפים" אשר תוקפים את היצור כל פעם שהם נתקלים בו, המשחק משתמש גם ביצורים שיצר השחקן בתור אפים.
אחרי שהשחקן פיתח מספיק את המוח של גזע היצורים שיצר, מתחיל שלב השבט.
החל משלב זה לא ניתן לפתח יותר את הגזע מבחינה פיזית (והשחקן מפסיק לשלוט ביצור יחיד).
השחקן מקבל לידיו בקתה, קבוצה של יצורים בוגרים, מפה קטנה של העולם ואפשרויות לכוחות מיוחדים (super powers), שנפתחים עבורו בהתאם להתנהגות הגזע של היצור בשלבים הקודם.
בשלב זה המשחק הופך להיות משחק אסטרטגיה בזמן אמת.
השחקן יכול לתת ליצורים שלו כלים, כגון כלי נשק, כלי נגינה, כלי עבודה מדורה לאוכל שהשבט ליקט או צד.
בשלב זה גם ניתנת ליצורים אפשרות ללבוש בגדים שיבידלו אותם לפי המקצוע שלהם (לדוגמה, איכרים ילבשו "בגדי איכרים").
השחקן יוכל בנוסף לאלף יצורים לא תבונתיים, ואף להשתמש בהם בתור מרעה, ובכך בתור מקור למזון.
בשלב זה יכולה להתרחש אינטראקציה ידידותית או עוינת בין שבטים.
בשלב זה גם יצורים לומדים לדבר, כאשר השפה שבה הם מדברים תלויה בסוג הפה שלהם.
פּיות דמויי-פרימטים, לדוגמה, ידברו ב"שפת סים".
השפה תתבצע בעזרת בלוני-דיבור, שבהם מופיע צלמית המתארת את נושא השיחה.
לשחקן ניתנת האפשרות לחלק תפקידים לחברי השבט, כגון דיג, ליקוט או ציד.
אופי והתנהגות היצורים תושפע מהדרך שבה השחקן משתמש בהם.
אם השחקן משתמש בהם בצורה אגרסיבית, הם יתנהגו יותר בצורה זו.
ולהפך, אם השחקן משתמש בהם בצורה שלווה (לדוגמה, יתחבר לשבט בעזרת מוזיקה), התנהגות היצורים תהיה ידידותית יותר.
גם ההתנהגות בזמן שהשחקן לא משתמש ביצורים תושפע מכך: שבטים תוקפניים יתאמנו בלחימה בעוד שבטים שלווים יתאמנו בנגינה ובחגיגות.
עבור כל שבט שנכבש או מתחבר לשבט של השחקן, הטוטם של השבט יקבל חלק נוסף.
כאשר הטוטם יכיל חמישה חלקים, השחקן יוכל לעבור לשלב הציוויליזציה.
בשלב זה האוכל מחליף את נקודות ה-DNA מבחינת מטבע.
בתחילה, שלב עיר היה אמור לבוא ישר אחרי שלב השבט, אך שלב זה אוחד לשלב הציוויליזציה.
השבט של השחקן גדל להיות עיר, שיש לדאוג לה.
לשחקן כעת יש גישה לעורך המבנים בשביל לערוך את המראה של המבנים או ליצור חדשים.
המשחק ינסה לזהות איזה סגנון בנייה השחקן מעדיף, יוריד תוכן דומה שנוצר על ידי שחקנים אחרים ויוסיף את זה לתפריט הרכישה.
בנוסף, השחקן יוכל להשתמש בעורך כלי הרכב, שיאפשר להם ליצור כלי רכב לאדמה, כלי טיס וכלי שיט.
לכל עיר יש שלושה מדדים:
מדד הכסף - כמות הכסף שהעיר מכניסה לקופת השחקן.
מדד הביטחון - דירוג המתאר את רמת ההגנה של העיר
מדד השמחה - דירוג המתאר כמה תושבי העיר מאושרת (מ-1 עד 5).
כלל שמדד זה גבוה יותר, כך קשה יותר לכבוש עיר בדרכי שכנוע.
מלבד המבנה הראשי של כל עיר שאותה השחקן מעצב בתחילת השלב, לכל עיר קיימים שלושה סוגי מבנים נוספים:
מבנה בידורי - מבנה המספק שמחה לתושבי העיר.
מבנה תעשייתי - מבנה המספק כסף לשחקן, אך מוריד שמחה.
מבנה מגורים - מבנה נייטרלי, שמוסיף למדד הכסף או השמחה כתלות בקרבה שלו למבנים בידוריים או תעשייתיים.
בנוסף מבנה המגורים מעלה את מגבלת כלי הרכב של השחקן באחד.
ניתן לשנות את מראה כל אחד מארבעת המבנים במהלך השלב, והם יתעדכנו עבור כל ערי השחקן.
לרשות השחקן עומדים כלי רכב הניתנים לעיצוב והם עוזרים לו בהשתלטות על גייזרים של תבלין, אשר הוא מקור חיוני לפיתוח נוסף של בניינים וצי של כלי רכב נוספים.
כלי הרכב במשחק מחולקים לשלוש קטגוריות:
כלי רכב דתי - מיועד להשתלטות דתית על ערים על ידי שכנוע ערים אחרות להצטרף אל השחקן
כלי רכב מסחרי - אשר נועד למסחר בין ערים על מנת לקנותן
כלי רכב צבאי - נועד למתקפה על ערים אחרות וכלי לכבישתן
לכלי הרכב מגבלה מסוימת אשר נקבעת לפי מספר הערים ועלה באחד על כל בניין מגורים נוסף.
המגבלה היא נפרדת לכל סוג של כלי רכב.
קטגוריות אלו משתלבות עם שלוש נוספות וכך יוצרות תשע אפשריות שונות
יבשתי ובכך נועד לתנועה על פני האדמה
ימי, אשר באפשרותו לנוע בערי נמל ולהגן על ערים בקו החוף, וכן להשתלט על מצבורי תבלין הנמצאים בלב ים
אווירי, אותו השחקן מקבל כאפשרות לאחר שיש לו כארבע ערים ברחבי המפה.
מדובר באפשרות טובה מפני שהיא חוצה יבשות וימים בנתיב אווירי
ברגע שהשחקן מגיע לשלב זה, ניתן לראות את מלוא כוכב הלכת.
כשהשחקן מתרחק בעזרת העכבר מעבר לנקודה מסוימת, הפרטים הריאליסטים של העולם מיטשטשים ומצוירים בהגזמה.
לדוגמה, הערים שבכוכב הופכים מערים בקנה מידה רגיל לצלמית ייצוגית של העיר.
המטרה בשלב זה היא להשתלט על כל הכוכב, והשחקן יכול לבחור האם לכבוש את הכוכב בכוח הזרוע, או לאחד אותו באמצעים דיפלומטיים.
ברגע שהשחקן הרוויח מספיק נקודות בשלב זה, הוא פותח את אפשרות יצירת העב"מ ואת עורך העב"מ.
המטבע העיקרי של השלב הוא "תבלין".
אחרי שלב הציוויליזציה, מגיע שלב החלל.
במהלך שלב זה, השחקן יוכל לשוטט ביקום, ויתווספו אליו משימות.
השחקן יוכל כעת לטוס לכוכבים לא מיושבים שכנים, להאריץ אותם וליישב אותם בעזרת כלים מיוחדים (כלי יצירת מים, כלי יצירת הרי געש וכו') שהשחקן יכול לרכוש אותם.
הכלי האולטימטיבי בשלב זה הוא טכנולוגיה הנקראת "מטה החיים" (Staff of Live) אשר מטרתה להפוך עולם מת לעולם המסוגל להכיל חיים תוך מספר דקות.
וויל רייט כינה את הטכנולוגיה הזו לפני ההפצה בתור "מכשיר בראשית", שנקרא על שם מכשיר דומה מ-מסע בין כוכבים 2: זעמו של חאן, בעל מטרה דומה.
קיימים מספר דרכים שונות בהן ניתן להשפיע על כוכבי לכת.
ניתן להזרים פחמן דו-חמצני לאטמוספירה כדי להגביר את כמות גזי החממה, דבר שבמהלך הזמן גרם לעליית מפלס האוקיינוסים ולהצפת ערי חוף, עד שלבסוף התאדו והפכו את הכוכב לכוכב מדברי.
השחקן יכול גם לגרום לשביטים קרחוניים להתנגש בכוכב על מנת ליצור מים, או להכריח הרי געש להתפרץ כדי להוסיף גזים לאטמוספירה.
שחקנים יכולים לבנות ערים על כוכבים שלא ניתן ליישב אותם, ברגע שהם מקבלים את האפשרות ליצור ערי-בועה, הדומים בתפקודם לארקולוגים המספקים את עצמם.
כאשר העולם הופך ניתן ליישוב, הערים מאבדים את הבועה שמסביבם וניתן להתחיל לפתח אותם בדומה לשלב הציווילזציה, אך בגרסה מנוונת יותר.
במהלך מסעות לכוכבים אחרים, השחקן יכול לסרוק פריטים ולהוסיף את המידע עליהם לבסיס נתונים, המעוצב כמו משחק קלפים, שנקרא Sporepedia.
השחקן יכול גם לחטוף יצורים ולהעביר אותם לכוכבים אחרים, כדי ליישבם ולייצב את המערכת האקולוגית שלהם.
השחקן יכול גם להכליא זנים שונים באופן גנטי, או למקם בכוכב מוֹנוֹלִית (בסגנון 2001: אודיסיאה בחלל), דבר שיגרום להיווצרות חיים תבונתיים, ולחזור מאוחר יותר כדי לראות מה התפתח מכך.
בכוכבים שונים, השחקן יכול למצוא חפצים מוזרים, אשר משלימים אוספים של המתארים היסטוריות של עמים או תופעות טבע.
ברחבי הגלקסיה פזורים עשרה מבנים שונים של מערכות שמש (לדוגמה, מבנה של ענק כחול או ננס צהוב).
כאשר השחקן מגיע למבנה מערכת שמש שכזאת, הוא יוכל לקרוא עליו מידע קצר.
ברגע שהשחקן חקר את הכוכבים השכנים, מסע בין כוכבי הופך לזמין.
יש יותר מ-4 מיליארד כוכבים בגלקסיה של המשחק.
במהלך ועידת TED ב-2007, וויל רייט השתמש בהשהיית זמן מואצת בזמן שהראה את הגלקסיה כולה, כדי להציג את הדינמיות שלה.
ניתן היה לראות סופרנובה מתפוצצת לנקודות זוהרות של אור.
הוא הראה כי הערפילית, שהמשחק כולל בתוכו קטגוריות נפרדות עבור שני המונחים שמשתמשים בהם כיום, ערפילית פלנטרית וערפילית הֵחְזרה, אכן מבצעות את התפקודים האמיתיים שלהן.
רייט גם קירב את העב"מ שלו קרוב לחור שחור, ושמר על מרחק ביטחון מהסינגולריות הכבידתית שלו.
במשחק עצמו, אחרי שמגלים את הטכנולוגיה המתאימה, ניתן לעבור דרך חורים שחורים לאזור אחרים בגלקסיה.
שחקנים יכולים לתקשר עם ציוויליזציות אחרות, אשר רובן נוצרו על ידי שחקנים אחרים.
ניתן למצוא זנים תבונתיים אם מעבירים את העכבר מעל מערכות כוכבים אחרות והכוכבים שלהן כדי לנסות לקלוט רעש סטטי או גלי רדיו המעידים על נוכחות חיים תבונתיים.
כשהעב"מ מבקר בכוכב כזה, הם יכולים להרשים את העב"מ עם זיקוקים, לתקוף אותו עם כלי נשק, או לנסות לתקשר איתו בעזרת עיצוב שדות גידולים.
השחקן יכול להקרין על פני האדמה תמונה הולוגרפית של היצור שלו, כדי לנסות לתקשר בצורה ישירה יותר עם זנים חיזריים.
אינטליגנציה מלאכותית של ציוויליזציה שנוצרה על ידי שחקנים אחרים מבוססת על האישיות וההתנהגות של אותו הזן, שמבוססים על הדרך שבה השחקן המקורי שיחק בזן זה.
השחקן יכול לאחד או לכבוש את הגלקסיה בעזרת דיפלומטיה, על מנת ליצור פדרציה, או להתחיל מלחמה בין כוכבית.
השחקן, כדי להציג את כוחו, יכול אפילו להשתמש בנשק כדי להשמיד לחלוטין כוכב (באופן דומה ליכולות של כוכב המוות שבסרט מלחמת הכוכבים).
דבר זה גורם לגזעים המותקפים ולגזעים השכנים לכוכב שפוצץ לרצות להעניש את השחקן בחזרה, כיוון שפעולה זו עוברת על החוקים הבלתי כתובים של הגלקסיה.
השחקן יכול לפעמים להיקרא להדוף פלישה לכוכב הבית שלו, או של גזעים שעימם הוא בברית.
תכונה מעניינת אשר נוספת לגזע היצורים בשלב החלל היא הפילוסופיה בה הוא מאמין.
תכונה זו נקבעת על ידי התנהלות השחקן בשלבים הקודמים, כך שאם שיחק באגרסיביות, הפילוסופיה אותה הוא יאמץ בשלב החלל תהיה אגרסיבית בהתאם ותכלול פילוסופיות כגון לוחם, אביר או קנאי דת.
אם התנהג השחקן באופן שליו ושוחר שלום במהלך המשחק, הפילוסופיה אותה יאמץ בשלב החלל תהיה ידידותית ושוחרת שלום כדוגמת השאמאן, האקולוגיסט והדיפלומט.
קיימות כעשר פילוסופיות שונות, אשר לכל אחת מהן מצורף כח מיוחד המשמש את השחקן בשלב החלל
שאמאן - השאמאן מודע לכך שכל הייקום סובב בהרמוניה גמורה, ציוויליזציית שאמאנים היא שוחרת שלום וממעטת להילחם ולתקוף, זוהי אינה אימפריית חלל חזקה והיא תתקשה להגן על עצמה מפני אימפריות חלל עוינות במקרה שתותקף...
כוחה המיוחד הוא היכולת לשגר את רכב החלל חזרה לכוכב הבית מכל מקום בגלאקסיה
דיפלומט - הדיפלומט עסוק ביצירת קשרים והתנהלות בדרך דיפלומטית, גזעים בעלי פילוסופיה זו הם ידידותיים ביותר מכיוון שהם מרגישים שהם חייבים להביא לשינוי ביחסי הגזעים בחלל עקב החרטה על דרך התנהלותם האגרסיבית מדי כביכול בשלבים מוקדמים יותר של התפתחותם.
הכח המיוחד אשר בבעולתם הוא יכולת ההשתקה של מבנים למשך זמן קצר אצל אימפריות חלל עוינות על מנת לאפשר לעצמם לנהל משא ומתן או לחלוטין, לנטרל את כוחה של אימפריית חלל אחרת
אקולוגיסט - שומר הטבע ומאמין באיזון כח החיים, כאשר מופר האיזון בטבע, מרגיש האקולוגיסט כי עליו לתקן את המעוות.
האקולוגיסט נוהג להילחם באימפריות חלל המשחיתות את האיזון הטבעי בגלקסיה, כוחה של אמפרית חלל אקולוגיסטית היא האפשרות ליצור מאגר בתא המטען בחללית הכולל חיות שונות מכוכבי לכת שונים על מנת שיהיה ניתן להשימם לפרייה ורבייה על פלנטות אחרות.
על אף הדוגמטיות שאימפריית חלל בעל פילוסופיה זו משדרת, מדובר למעשה בגזעים שוחרי שלום וידידותיים מאד.
פייטן - היצורים החברתיים של הגלקסיה, פייטנים מאמינים שהחיים נועדו למשתה ולחגיגה ולרוב הם מבלים את זמנם בשעשועים כגון נגינה, הוללות, משתה ואכילה...
כוחם המיוחד מאפשר להם להשקיט על ידי ניגון את האימפריות העוינות על מנת שאלו יחדלו מלתקוף אותם.
סוחר - אימפריות בעלות פילוסופיה זו מאמינות בכוחו של הכסף.
הסוחר מאמין שהאושר בגלקסיה נובע מסחר עם אימפריות אחרות והתעשרות.
הסוחר ידידותי מאוד מכיוון שהוא מחפש קונים לסחורה שלו...
קל מאוד להתיידד עם אימפריות סוחרים על ידי קניית חפצים שונים מהם.
הכח המיוחד של הסוחר הוא קנייה מיידית של פלנטה ללא צורך במסחר הלוקח זמן
מדען - מדובר באימפריות פאסיביות למדי, המדען מאמין שהיקום נועד לגילוי וחקירה, הוא קר ומחושב, אך בבעלותו כח מיוחד הרסני מאוד אשר מסוגל להשמיד חיים שלמים על פני הכוכב שאליו הוא מכוון את אותו הכח, דבר הנוטה להרגיז אימפריות שכנות אם המדען משתמש בו.
קנאי דת - מאמין בקיומו של אל אשר יצר את הגלקסיה, הקנאי מאמין שעל כולם לאמץ את הדת בה הוא מאמין ואם גזעים אחרים מסרבים הוא בוחר פעמים רבות בפעולות אלימות כגון דרישת כופר או מתקפה.
לקנאי יש את היכולת המיוחדת להשתלט על גלקסיה באופן מיידי ולהמיר את דת וגזע היושבים בה לגזע שלו.
מדובר בנשק שאם הקנאי משתמש בו הוא מרגיז את האימפריות השוכנות קרוב לאימפריה המותקפת ואותן אימפריות ינסו להילחם בו חזרה.
אביר - פועל למען הצדק ולא למען מטרה אישית, עם זאת, המחשב ישחק אימפריות של אבירים באופן אגרסיבי והן ידרשו מהשחק פעמים רבות כופר בעבור שהות וביקור על הכוכבים שלהם.
לפי הפילוסופיה של האביר, השלום יבוא רק אם יכון צדק ברחבי הגלקסיה.
היכולת המיוחדת של האביר היא זימון של טייס חללית קטן אשר נלחם לצד השחקן ועוזר לו במתקפות.
לוחם - לוחמים הם אגרסיביים, אלימים ואכזריים, הם נוטים לדרוש כופר מהשחקן כאשר הוא פוגש בהם ולצאת נגדו למלחמה על כל סיבה קטנה.
מדובר באימפריות עוינות שקשה לחבור אליהן, פילוסופיה של לוחם מושגת אם השחקן התנהג באגרסיביות ברוב השלבים הקודמים של המשחק, הכח המיוחד של הלוחם הוא זימון פיראטים דרך פורטל מיוחד אשר יתקפו כוכבים של אימפריות חלל אחרות.
נווד - זוהי אמפריית חייזרים המתקבלת אם השחקן מדלג על כל שלבי המשחק ומתחיל ישירות בשלב החלל, הנווד אוהב לחקור ולבקר בכוכבים אחרים והוא מתנסה במעט מהכל בלי לקחת סיכון רב.
לאמפריות מסוג זה אין כח מיוחד.
זאת בגלל שיוצרי המשחק לא רצו לתגמל שחקן המתחיל לשחק ישירות משלב החלל בלי להתאמץ לעבור את שאר השלבים לפני כן.
הפילוסופיה של הגזע אותו השחקן משחק אינה קבועה למעשה והיא ניתנת לשינוי אם השחקן חובר לגזע חייזרים עם פילוסופיה אחרת ולומד ממנו את דרכיו על ידי ביצוע משימות שונות.
כאשר השחקן רוכש פילוסופיה אחרת הוא מאבד את הכח המיוחד שהיה לו ומקבל לעצמו כח מיוחד חדש המיוחס לאותה הפילוסופיה אשר רכש.
כך גזעים עוינים יכולים לאמץ אמונה ידידותית ולחלופין, גזע שוחר שלום יכול להיהפך לגזע שוחר מלחמה אם אימץ לעצמו פילוסופיה אגרסיבית.
גרוקס (Grox) היא אימפריה גדולה וכמעט בלתי מנוצחת בשלב החלל.
ה-grox לא חברותיים כלל וניתן למצוא אותם במרכז הגלקסיה.
אך למרות עוינותם הטבעית ניתן ליצור ברית עם הגרוקס אך הדבר לא בדיוק ישמח את הזנים השכנים.
לגרוקס יש פילוסופיה ייחודית משלהם.
בדומה לשלב הציוויליזציה, המטבע בשלב זה הוא ה"תבלין".
המינימוס הם היצורים הכי קטנים שיש בכל המשחק והם נמצאים רק בשלב התא.
לעיתים מתייחסים לשלב החלל כאל ארגז חול, בגלל שלשחקן יש כמעט שליטה מלאה על הכל.
נאמר ששלב החלל עובד עם שני צירים: ציר אופקי (היכולת לתקשר עם כוכבי לכת בדרכים מגוונות) וציר אנכי (היכולת לבקר שוב שלבים שונים של המשחק).
אחד העקרונות החשובים ביותר במשחק הוא שכמעט כל דבר נוצר על ידי השחקנים.
ויל רייט ציין כי בנוסף לעובדה שהעורכים יהיו פשוטים, הם יהיו זהים אחד לשני ככל הניתן, כך שיהיה ניתן להעביר מיומנויות שיירכשו בצורה קלה מעורך לעורך.
בעקרון, העורכים מתחילים משלב התא ועוברים לרמות גבוהות יותר של מסובכות, ומשמשים כמעין שיעורי עזר לשלבים מתקדמים של המשחק.
לדוגמה, לעורך התא שהודגם עד כה היה מבחר קטן יחסית של בחירות (שלושה חיישנים, שלושה אמצעי תנועה ושלושה אמצעי תקיפה) ומבנה דו-ממדי.
המבנה יכול להיות החל ממבנה בעל עמוד שדרה עד, כפי הנראה, עורך חופשי כמו עורך המבנים.
בשנת 2006 בתערוכת E3, רייט הציג את עורך היצורים.
בעורך זה השחקן התחיל מעיצוב של משהו שנראה כמו גוש חימר עם עמוד שדרה, ועיצב אותו לכדי יצור.
ברגע שהשחקן מסיים לעצב את הצורה הבסיסית של היצור, הוא יכול להוסיף חלקי-גוף כמו רגליים, זרועות, ידיים, עיניים, פיות, פריטים קישוטיים ומגוון רחב של איברי חישה כמו אנטנה.
רבים מחלקים אלה משפיעים על יכולות היצור (מהירות, חוזק, סוג מזון נאכל וכו'), בעוד אחרים נועדו לקישוט בלבד.
ברגע שהיצור שעוצב מספק את השחקן, ניתן לצבוע אותו במגוון רחב של מרקמים, שכבות, צבעים ותבניות אשר מוכלים על היצור באופן לפי טופולוגיית היצור.
כשהשחקן מרגיש שהיצור מוכן, ניתנת לו האפשרות לבדוק אותו בסביבה סגורה, שבה ניתן לבדוק איך הוא יזוז, יתקוף יגיב וכו'.
עורך היצורים של ספור זמין כבר מה-17 ביוני 2008 בגרסאות ל-PC ול-MAC.
קיימת גרסה מלאה הניתנת לקנייה, וגרסת ניסיון הניתנת להורדה מהאתר הרשמי (שנכללת גם במשחק The SimCity Box).
גרסת הניסיון מכילה כ-25% מהחלקים שיש בגרסה המלאה ויש בה גם את האפשרות לבדוק את האנימציה של יצור בסביבה מבוקרת.
ניתן יהיה לייבא יצורים שנוצרו על ידי משתמשים אחרים דרך Sporepedia.
יצורים שנוצרו בעזרת עורכים אלה עזרו לאכלס את היקום של ספור כשיצא המשחק.
העורך כולל לוכד תמונות וכלי וידאו ויש אפשרות להעלות את הסרטונים שנוצרו ל-YouTube.
עורך היצורים מאפשר למשתמש גם ליצור אייקון מונפש, וניתן לייצא ל-RSS ולקוד HTML את היצור כדי לשלב אותם ב-MySpace ובפייסבוק.
מאז יציאתו של העורך לשוק, נוצרו בעזרתו יצורים רבים המתועדים הן בבלוגים שכותבים יוצריהם והן בסרטונים המופצים באינטרנט ומועלים לאתרי שיתוף.
תופעה שזכתה לתשומת לבם של חוקרים היא ריבוי היצורים שצורתם פין או שכוללים איברי מין בעלי מידות גדולות במיוחד.
ספור משתמש בגנרציה פרוצדוריאלית בצורה נרחבת בהקשר של לתוכן שהוכן מראש על ידי המפתחים.
היו קהיליות חינוכיות שהראו רצון להשתמש במשחק על מנת ללמד על אבולוציה וביולוגיה.
אולם, מנגנון האבולוציה במשחק, שבו היא מושפעת מהשחקן, נבדל מהאבולוציה שמתואר מבחינה מדעית במספר נקודות עיקריות:
לכל אחד מהגזעים השונים שמופיעים בספור יש אב קדמון אחר, ואין גזעים בעלי אבות קדמוניים משותפים.
האבולוציה בספור טלאולוגית - היצור חייב להתפתח ליצור תבוני.
באבולוציה אמיתית, אין נקודת סיום התפתחות, וניתן להתפתח למספר כיוונים אבולוציוניים.
בעולם האמיתי, הסביבה שבה היצור חי משפיעה על האבולוציה שלו, בכך שמאפשרת ליצורים מסוימים להתרבות יותר מאחרים, וליצורים אחרים גורמת למוות.
במשחק, הדברים היחידים שמשפיעים על ההתפתחות האבולוציונית של היצור הם סטטיסטיקות משחק ו"כל מה שנראה מגניב בעיני השחקן".
במשחק, השחקן אוסף חלקי גוף מעצמות בעלי חיים כדי להתפתח אבולוציונית.
בעולם האמיתי, יש יצורים חיים המסוגלים להתאים את הגנים שלהם לפי יצורים אחרים, אך יכולת זאת נמצאת רק אצל חיידקים, ולא מתקיימת באיברים מורכבים כמו פה או גפיים.
במשחק, אתה יכול למצוא חיים שיצרת בעולם אחר או בזמן אחר, דומה לחיים האמיתיים שבהם מאותו אב קדמון יכולים להיווצר שני יצורים דומים במראה אך בכל זאת שונים.
באוקטובר 2008, ג'ון בוהנון ממגזין סיינס (Science) הרכיב צוות מדענים כדי לבדוק את תיאור האבולוציה במשחק, כמו גם היבטים מדעיים אחרים.
ציון המשחק הניתן על ידם היה מגוון: המשחק קיבל ציון A על מבנה הגלקסיה, B+ על המבנה הסוציולוגי שבו, ו-F על דרך התיאור של מוטציות, ברירה טבעית, גנטיקה, סחף גנטי, ועוד.
אחד החוקרים אף ציין את ההנאה מהמשחק, והעריך את היכולת שלו לגרום לאנשים לחשוב על אבולוציה, אבל החשיב את מנגנון האבולוציה כ"מבולגן מאוד".
על פי מגזין סיד (Seed), הרעיון המקורי של המשחק היה יותר מדעי מאשר הגרסה ששוחררה.
הוא כלל ציורים אמיתיים יותר של חד-תאיים, ודחה את הרעיון של מסע בחלל המהיר ממהירות האור.
אולם, רעיונות אלה נזנחו כדי לעשות את המשחק ידידותי יותר לשחקן הממוצע.
המגזין לא דחה באופן נחרץ את ספור כמשחק חינוכי, אולם טען כי עקרונות ביולוגיים לא ממומשים בו בהצלחה.
Sporepedia (ספורפדיה) היא בעצם תצוגה עילית, המקטלגת את כל מערכות הכוכבים, הפלנטות, היצורים, המבנים והרכבים שהשחקן גילה.
המערכת נראית ומרגישה כמו ערימה של קלפים, כששם התוכן נמצא בחלק העליון, תמונה וסטטיסטיקות מתחת לזה, ובתחתית הקלף נמצא היוצר.
השחקן יוכל לסמן יוצר ולהוסיף אותו לרשימת העדפות או רשימה שחורה, כדי לתעדף או לנדות תוכן מאותו יוצר.
בשנת 2010 יצא משחק דפדפן ששמו "מעבדת היצורים של Spore", בו ניתן לבנות יצורים דו-ממדיים, באופן הדומה למשחק המקורי.
המשחק הוא בסגנון טניס מכונה, כלומר יש מכונה שמגישה כדורים ויש לחבוט בהם עם הידיים, הראש והרגליים הנוספות מלבד הזוג עליו היצור עומד.
רייט כינה את המשחק "משחק מקוון מרובה שחקני יחיד".
משחק מרובה משתתפים בו זמני לא אפשרי.
התוכן שהשחקנים יצרו יועלה אוטומטית ל-Sporepedia (בהנחה שהמשתמש יאשר לשתף את התוכן), יקוטלג, וידורג לפי איכותו (דירוג שיתבסס על מספר המשתמשים שהורידו את התוכן הזה לפי בקשה), ואז יופץ כדי לאכלס עולמות של שחקנים אחרים.
הנתונים שיועברו יהיה קטנים יחסית, מספר קילובתים בודדים לכל פריט, דבר שהושג באמצעות גנרציה פרוצדוריאלית של החומר.
לאחר שחרור עורך היצורים טרם ההפצה, נתגלה שמידע זה שולב בתמונות PNG קטנות.
במהלך סמינר Long Now Foundation ב-26 ביוני 2006, ביחד עם בריאן אינו, רייט אמר ששחקנים יוכלו לקבל סטטיסטיקות לגבי איך הפריטים שיצרו מתקיימים אצל שחקנים אחרים, והתייחס לכך כאל יקומים מקבילים ברב יקומיות (Metaverse) של ספור.
המשחק ידווח לשחקנים איך שחקנים אחרים תקשרו עם היצורים שהם יצרו (לדוגמה, כמה פעמים הושמד הכוכב על ידי שחקנים אחרים).
האישיות של יצורים ששחקנים יצרו תהיה תלויה באיך השחקנים שיחקו בהם.
קהילת המשתמשים של ספור כוללת הסכם עם YouTube, וקיימת אפשרות להעלות סרטונים ששחקנים צילמו ישירות מהמשחק ל-YouTube.
EA גם יצרו "ערוץ YouTube לספור", שיציג לראווה את הסרטונים הפופולריים ביותר שנוצרו בדרך זו.
בנוסף, חלק מהתוכן שנוצר על ידי המשתמשים יודגש על ידי Maxis באתר ספור הרשמי, וייזכה את יוצריו בסמלי הערכה.
לאחר יציאת עורך היצורים בגרסת טרם-הפצה, EA פתחו יישום ספור ל-Facebook, שכרגע מציג עדכונים לגבי העורך והמשחק, מונה שעות עד יציאת המשחק, ובעתיד יכיל גלריה ואפשרות להציג את אוסף היצורים שנוצרו על ידי המשתמש.
בתערוכת E3 בשנת 2005, המשחק זכה בפרסים הבאים של Game Critics: ההצגה הטובה ביותר, המשחק המקורי הטוב ביותר, משחק המחשב הטוב ביותר, משחק הסימולציה הטוב ביותר.
בתערוכת E3 בשנת 2006, המשחק זכה בפרסים הבאים של Game Critics: משחק המחשב הטוב ביותר, המשחק המקורי הטוב ביותר, ומשחק הסימולציה הטוב ביותר.
ספור משתמש בגרסה מותאמת של מנגנון תוכנת ניהול זכויות דיגיטלי, SecuROM, למניעת העתקות, שדורשת אימות זהות בעת ההתקנה ובעת התחברות לשרת.
הגרסה הנוכחית נקבעה אחרי שהתכנון המקורי נתקל בהתנגדות מהציבור, כיוון שהיה נדרש אימות כל עשרה ימים.
בתחילה, EA שחררה את המשחק כך שעם מפתח רישיון אחד, ניתן לאמת את המשחק על 3 מחשבים בלבד.
לאחר תלונות של צרכנים, EA העלתה את הגבלת האימות לעד 5 מחשבים.
למרות השימוש במנגנון DRM (ניהול זכויות דיגיטלי), ספור נפרץ, וההגנה שלו נעקפה.
המשחק הופץ ברשת הביטורנט וזכה להיות המשחק הפרוץ הנפוץ ביותר לשנת 2008, לאחר שהורידו אותו כ-1.7 מיליון פעמים תוך שלושה חודשים מיום הוצאתו לשווקים.
כתגובה ליחס של המשתמשים כלפי מנגנון ה-DRM, EA הודיעה שתעלה את מספר המחשבים שניתן לאמת עליו עותק יחיד של ספור, ובנוסף תאפשר לבטל אימות על מחשב שכבר בוצע בו אימות, בעזרת תוכנה מתאימה.
ב-22 בספטמבר 2008, תובענה ייצוגית עולמית הוגשה כנגד EA עקב צורת השימוש במנגנון ה-DRM, ובכך שהסתירה את המנגנון מהמשתמש, ובטענה שלמנגנון זה יש תכונות הדומות לתוכנות של תוכנות Rootkit, ובכללן העובדה שמנגנון זה נשאר בכונן הקשיח גם לאחר הסרת המשחק.
ב-14 באוקטובר 2008, הוגשה תביעה דומה כנגד EA על שכללו את מנגנון ה-DRM בגרסת הדמו החופשית של עורך היצורים של ספור.
ספוקס (באנגלית Spooks; "מרגלים") היא סדרה מסוגת דרמת מתח בהפקת קודוס, חברת הפקות בריטית עצמאית, המשודרת בערוץ BBC הציבורי.
הסדרה עוקבת אחרי סוכני שירות הביטחון הפנימי בממלכה המאוחדת, ה-MI5. הסדרה משודרת בנוסף גם באוסטרליה, שוודיה, פינלנד וקרואטיה.
בקנדה ובארצות הברית משודרת הסדרה תחת הכותרת MI-5, משום שהמילה "spook" בסלנג האמריקני היא מילת גנאי לשחורים.
בישראל שודרה הסדרה בערוצים שונים ובשמות שונים.
שתי העונות הראשונות שודרו בערוץ 2 תחת השם "המרגלים".
עונות נוספות של הסדרה שודרו גם בערוץ 3 של HOT תחת השם "MI5", ובערוץ BBC Prime תחת השם "המרגלים".
מדצמבר 2010 שודרו כל עונות הסדרה בשידור יומי בערוץ 23 של הטלוויזיה החינוכית תחת השם "ספוקס".
בשם זה משודרת הסדרה בערוץ HOT Plus החל מאפריל 2016.
בפתיח הסדרה שמות השחקנים אינם מוזכרים על מנת לשוות לסדרה נופך חשאי של מרגלים אמיתיים.
ספוקס (Spooks) היא סדרה בריטית עטורת פרסים שונים של BAFTA.
הסדרה עוקבת אחר עבודתם של קבוצת קציני ה-MI5 שבסיסה במטה בית התמזה של השירות.
בארצות הברית ובצרפת הסדרה משודרת תחת הכותרת MI5, ובקנדה התוכנית שודרה במקור בשם MI5, אך כותרתה שונתה ל"ספוקס" (Spooks).
את התוכנית יצר הסופר דוד וולסטנקרופט (David Wolstencroft), וכיכבו בה שחקנים ידועים בתפקידי אורח, כגון יו לורי, רוברט הארדי, יואן ברמנר, אנדי סירקיס, ועוד רבים אחרים.
העונה הראשונה שודרה לראשונה באביב של שנת 2002, וזכתה להצלחה עם ממוצע של 7.5 מיליון צופים לששת הפרקים הראשונים.
במקביל להצלחתה עברה העונה סדרה של תלונות וביקורות שונות על כמות האלימות אשר מוצגת על ידי הדמויות, וכל זאת למרות ששעת השידור של העונה היה בשעות הערב המאוחרות.
הדמויות הראשיות בעונה הראשונה והשנייה היו הארי פירס (פיטר פירת'), טום קווין (מת'יו מקפדיין), זואי ריינולדס (קילי הוז) ודני הנטר (דייוויד אוילאו).
לעונה זו הוזמנו עוד עשרה פרקים ובנוסף הוכנסה דמות נוספת, "רות אוורשד" (Ruth Evershed) המגולמת על ידי השחקנית ניקולה ווקר, ממוצע צופי העונה עמד על 7.1 מיליון.
בעונה זו הצטרף השחקן רופרט פנרי-ג'ונס אשר גילם את דמות המרגל "אדם קרטר", כמו כן צורפה לחיזוק עלילות העונה השחקנית אולגה סוסנובסקה בתור "פיונה" אשתו אשר נהרגת בעונה הרביעית.
ממוצע צופי העונה עמד על 5.8 מיליון צופים.
בעונה זו השחקנית אולגה סוסנובסקה המגלמת את "פיונה" אשתו של המרגל "אדם קרטר" אשר נהרגת במהלך הפרקים עוזבת את הסדרה, מספר צופי העונה עמד על מממוצע של 6.05 מיליון.
עונה זו אופיינה על ידי מזימות שונות להפלת המשטר הבריטי, מזימות אשר נוצרו היישר מתוך מערכת השלטון הבריטית, ממוצע צופי העונה עמד על 6 מיליון.
בעונה זו שונו עלילות הסדרה על ידי התרכזות במאמצי איראן להשגת נשק גרעיני, במהלך פרקי העונה מנהל הסוכן אדם קרטר רומן עם אשת דיפלומט איראני המוצב בשגרירות איראן בלונדון, ממוצע צופי הסדרה עמד על 5.6 מיליון.
עונה זו מאופיינת על ידי עימות עם ארגון סודי אשר לא מוגדר במהותו אך בעל שלוחות ברחבי העולם, כמו כן בסוף עונה זו נהרגת הסוכנת רוז מייארס יחד עם שר הפנים הבריטי, מספר צופי העונה עמד על ממוצע של 6 מיליון.
בעונה זו מתווסף צוות שחקנים חדש בדמויות חדשות לרענון עלילות הסדרה.
בסוף העונה התשיעית נמסרה הודעה על המשך הסדרה בשנת 2011.
ארין ווטס (לארה פולבר, 2011)
במהלך הסדרה הוזכר שירות הביון הישראלי המוסד פעמים רבות, אך שיא כיכובו בסדרה היה בעונתה החמישית.
בפרק השישי מנסים הסוכנים הבריטים ללכוד קבוצת מחבלים המנסים לטרפד עסקה בין הממלכה המאוחדת לערב הסעודית, לפיה הממלכה המאוחדת תקבל ערבות לאספקת נפט בתמורה להקמת כור גרעיני במדינה הערבית.
מרכז הסחר הסעודי בממלכה המאוחדת נופל בידי המחבלים המחזיקים בין השאר בסוכנת בריטית, רוז מאיירס, ושני נסיכים סעודיים שאחד מהם אף נרצח לעיני מצלמות.
כדי להביא לשחרור בני הערובה דורשים המחבלים את שחרורם של 400 אסירים.
על פי הסדרה, הדבר יביא לערעור השלטון ואיבוד עסקת הגרעין.
המחבלים מתגלים כסוכני מוסד מאגף כידון שמוכנים לרצוח את בני הערובה בדם קר.
לבסוף, כוחות ביטחון בריטיים פורצים פנימה והורגים את השובים.
עלילה זו התפרשה על פני 2 פרקים בעונה בת 10 פרקים בלבד.
בעיתון הסנדיי אקספרס נכתב כי ראשי מוסד טסו לממלכה המאוחדת על מנת לצפות בפרק המדובר, וכי הדבר הכעיס את ראש המוסד מאיר דגן.
שגרירות ישראל הכחישה את הדברים.
בפרק שלאחר מכן מופיעים סוכני המוסד כמי שרומו על ידי איש דת נוצרי.
בסוף הפרק מוצג הממונה על הסוכנים הבריטים, הארי פירס, באומרו כי צפוי שהאדם שמסר מידע מודיעיני שקרי לארגון הביון הישראלי לא יגיע ביום המחרת למקום עבודתו.
בסצנה שלאחר מכן, נראים שני גברים בתוך מכונית וברקע האדם המדובר הולך לתומו.
הגבר הראשון אומר לנהג בעברית: "זאת המטרה.
ספורט אולימפי הוא ענף ספורט הנכלל בתוכנית התחרויות של משחקי הקיץ או משחקי החורף האולימפיים בהתאם לקביעת הוועד האולימפי הבין-לאומי.
אג'נדת 2020 שאומצה על ידי הוועד קובעת כי בשלב הראשון יאושרו ענפי הליבה בתוכנית התחרויות של המשחקים.
בשלב השני, הוועדה המארגנת של המשחקים ממליצה לוועד האולימפי על ענפים נוספים בעלי הכרה אולימפית שיושלבו בתוכנית התחרויות באופן זמני.
קביעת הדיסציפלינות והתחרויות עצמן מתבצעת בשיח משולש בין פדרציות הספורט לוועדה המארגנת ולוועד האולימפי.
לפי הוועד האולימפי, ענף ספורט הוא כל תחום משחקים שיש לו ארגון או פדרציה עולמית הקובעת חוקים ועורכת את אליפויות העולם בתחום.
לדוגמה, השחייה מנוהלת על ידי פדרציית השחייה הבינלאומית (World Aquatics) והיא מאגדת 5 דיסציפלינות: שחייה תחרותית, שחייה צורנית, שחייה במים פתוחים, כדורמים וקפיצה למים.
מדליות מוענקות לשלושת המנצחים או הנבחרות במקומות הראשונים עבור כל תחרות ממגוון התחרויות המקויימות בתוך הדיסציפלינה.
בדוגמת השחייה, כל תחרות נקראת משחה ומדליות יוענקו לשלושת השחיינים שניצחו בגמר המשחה למאה מטרים גב לגברים, למשל.
הענפים האולימפיים הם ענפי הספורט הכלולים בתוכנית התחרויות האולימפית המפורסמת על ידי הוועד האולימפי.
הענפים נקבעים לפי שכיחות העוסקים בהם בעולם, כמות המדינות השולחות ספורטאים לענפים אלו, מסורת הענפים ועוד.
מפעם לפעם, כפי שנקבע בכינוסי הוועד, מעודכנת הרשימה.
אג'נדה 2020 של הוועד קובעת כי בשלב הראשון הוועד מאשר את ענפי הליבה למשחקים.
בשלב השני, הוועדה המארגנת של המשחקים ממליצה לוועד על מספר ענפים נוספים, בעלי הכרה אולימפית, להוספה לתוכנית באופן זמני.
באופן זה ענפים אחדים יוצאים מתוכנית התחרויות וענפים אחדים מוכנסים אליה.
כך לדוגמה, ברייקדאנס הוכנסה לתוכנית עבור אולימפיאדת פריז (2024).
במרבית המשחקים במאה העשרים, שותפו ענפי הדגמה.
ענפים אלו אינם ענפים אולימפיים מוכרים, אך הם משתתפים במשחקים כיוון שהם ענפים פופולריים במדינה המארחת, ענפים אותם בוחן הוועד האולימפי או כאלה המיועדים להוסיף עניין ולמשוך קהל.
ענפים אחדים מענפי ההדגמה נכנסו לתוכנית האולימפית עם השנים, כדוגמת בייסבול (שגם הוצא ממנה), טניס וג'ודו.
ענפים מסוימים לא הופיעו שוב בעתיד כדוגמת העפת עפיפונים, לקרוס ופולו על גבי אופניים.
ענפי הדגמה קיימים גם במשחקי החורף, וקרלינג היה ענף הדגמה באולימפיאדת לייק פלאסיד (1932) ונכנס לתוכנית בשנת 1998.
הוועד האולימפי הבין-לאומי החליט כי לאחר משחקי 1992 לא יהיו יותר ענפי הדגמה.
מאז לא נערכו תחרויות בענפי הדגמה, למעט תחרות וו-שו שנערכה במשחקי בייג'ינג לבקשת הוועד האולימפי הסיני.
ישנם ענפי ספורט רבים המוכרים על ידי הוועד האולימפי, אך לא כולם נכללים בתוכנית התחרויות של המשחקים האולימפיים.
ענפי הספורט שלא נכללים במשחקים יכללו בתוכנית התחרויות של משחקי העולם.
הוועדה המארגנת של המשחקים יכולה להמליץ על הוספה של ענפים באופן זמני אך ורק מרשימת הענפים המוכרים.
חלק מהענפים המוכרים על ידי הוועד כיום הם:
ענפי ספורט על גלגיליות סקווש
בנוסף, גם ענפים רבים של ספורט תת-מימי ואווירי שייכים לרשימה זו.
הטבלה מציגה את מספר התחרויות בענפי הספורט והדיסציפלינות שנכללים או נכללו במשחקי הקיץ האולימפיים.
הענפים רשומים בסדר אלפביתי באנגלית לפי השם שקבע הוועד האולימפי הבינלאומי.
נכון לאולימפיאדת פריז 2024, מתוך 32 ענפי הספורט שמונה ענפים מורכבים ממספר דיסציפלינות.
דיסציפלינות אלו מאוגדות בצבעים הבאים:
חלק מענפי ספורט החורף כוללים מספר דיסציפלינות, המאוגדות בצבעים הבאים:
נקודה (•) מסמנת שענף זה שוחק כענף הדגמה.
הסימון הוא למשחקי הקיץ האולימפיים שכללו ענפי חורף
ספוקיין היא העיר השנייה בגודלה במדינת וושינגטון שבארצות הברית (לאחר סיאטל) ובירת מחוז ספוקיין.
העיר ממוקמת במורדות הרי הרוקי, על שתי גדות נהר ספוקיין, בצפון-מזרח המדינה, 180 קילומטר מדרום לגבול קנדה ו-32 קילומטרים מערבית לגבול איידהו.
מדרום-מערב לעיר משתרע אזור "הרמות המחורצות", תופעה גאולוגית ונופית יוצאת-דופן.
עד 1810 היה במקום יישוב אמריקאי ילידי, השם ספוקיין משמעו "ילדי השמש" בשפת השאליש.
ב-1810 התקיימה במקום תחנת סחר פרוות בשם "מפלי ספוקיין" (Spokane Falls).
מאוחר יותר התגלו במקום מרבצי זהב וכסף וההתיישבות גדלה.
לאחר התדרדרות במצבה במהלך שנות ה-60 של המאה ה-20 ובריחת תושבים, התקיימה בה בשנת 1974 התערוכה העולמית אקספו 74'.
הייתה זו יוזמתו של היזם קינג קול שהוכחה כמקפצה כלכלית שהזניקה את העיר, שיפרה את תשתיותיה, מיצבה אותה כעיר הנושאת את דגל איכות הסביבה והעניקה לה פארק רחב ידיים (Riverfront Park), במקום בו ניצבו תחנה ומוסך רכבת.
כלכלת העיר התבססה באופן מסורתי על מכרות, אולם משנות ה-90 של המאה ה-20 מתפתח במקום מרכז היי-טק וביוטכנולוגיה.
מרכז הפיתוח העיקרי של חברת אף חמש נטוורקס נמצא בספוקיין.
מוסד החינוך הגבוה בעיר היא אוניברסיטת גונזגה, אוניברסיטה קתולית פרטית.
ספוק הוא דמות בדיונית בעולם "מסע בין כוכבים", חצי אדם-חצי וולקן, המשמש כקצין המדע והקצין הראשון של ספינת החלל "אנטרפרייז" (NCC-1701) ובהמשך מפקדה ולאחר פרישתו – כשגריר מטעם פדרציית הכוכבים המאוחדת.
ספוק משמש כאחת משלוש הדמויות הראשיות, יחד עם קפטן קירק וד"ר מק'קוי, בסדרה המקורית.
ספוק מגולם על ידי השחקן לנרד נימוי בסדרה המקורית, בששת הסרטים הראשונים וב"מסע בין כוכבים: הדור הבא".
כמו כן, נעשה שימוש בצילומי ארכיון של דמותו בסדרה "דיסקברי".
ב"סטארטרק", סרט המבוסס על מציאות חלופית בעקבות מסע בזמן, הוא מגולם על ידי נימוי כספוק הזקן, זאכרי קווינטו כספוק הצעיר וג'ייקוב קוגן כספוק בילדותו.
ב"דיסקברי", ב"מסעות קצרים" וב"עולמות חדשים ומשונים" מגלם את ספוק השחקן אית'ן פק.
ספוק הוא בנם של סארק הוולקני (שגריר וולקן לכדור הארץ) ואמו האנושית אמנדה גרייסון , ועובדת היותו בן-תערובת היא מפתח חשוב בעלילה במהלך חלק מהופעותיו.
יחד עם קירק ומק'קוי הוא אחת משלוש הדמויות המרכזיות בסדרה ובסרטים בהם הופיע, ולמעשה הקדים את שניהם בשירות על האנטרפרייז, שכן שירת עליה כ-15 שנה תחת פיקודו של קפטן כריסטופר פייק עוד בטרם הוצבו עליה קירק ומק'קוי.
לאחר שפרש מצי הכוכבים הפך להיות שגריר של פדרציית הכוכבים המאוחדת, בניסיון להביא שלום בין הפדרציה לאימפריה הקלינגונית.
בעתיד רחוק יותר שימש ספוק כשגריר של הפדרציה אל מול הרומולאנים וניסה להציל את כוכב האם שלהם מלהפוך לסופרנובה בשנת 2387, ללא הצלחה.
אירוע זה היה המפתח ליצירת ציר זמן קלווין כשרומולאני בשם נירו יצא לעבר במטרה לנקום על השמדת כוכב הבית שלו, ויצר בכך קו זמן חלופי.
עוד במהלך חייו, ניסה לארגן מחתרת רומולאנית שתביא לשינוי ביחסם של הרומולאנים לוולקנים בפרט ולפדרציה בכלל, ותחתור לאיחוד מחדש בין שני הגזעים.
בציר הזמן המרכזי נשאו מאמציו של ספוק פרי, אם כי הוא לא הספיק לראות את ההתרחשויות במהלך חייו.
לאחר השמדת כוכב הבית הרומולאני החל תהליך שארך מאות שנים, אך בסופו התאחדו מחדש הרומולאנים עם אבותיהם הוולקנים על כוכב הלכת וולקן, ששמו שונה לנא'בי.
התרבות המאוחדת רואה בספוק גיבור.
העיירה וולקן באלברטה שבקנדה, המגדירה את עצמה כ"בירת מסע בין כוכבים העולמית", הציבה בתחומה פסל בדמותו של ספוק.
בינואר 2020 העביר חיל האוויר האמריקאי לחיל החלל האמריקאי שהוקם חודש לפני כן את כלי הטיס ה-14 שהועבר לחייל החדש.
כלי הטיס ששמו המלא הוא "Space Operations Command" (בתרגום חופשי, פיקוד מבצעי חלל") כונה בקיצור "SPOC", מחווה לדמותו של הוולקני.
תא אם דיפלואידי המתפתח במנבג (ספורנגיום), רקמת הריבוי של הצמח.
כאשר מתקיימים התנאים המתאימים הספורוציט עובר חלוקת הפחתה (מיוזה) לקבלת ארבעה תאים הפלואידים הנקראים נבגים (ספורות).
רקמת המנבג הייתה קיימת בתצורות שונות משלבים קודמים באבולוציה של הצמח.
בשלבים המוקדמים של הטחביים והשרכים ההומוספורים ישנו סוג אחד של ספורוציט ללא הבדלים בין זכר לנקבה.
בעוד שבמינים ההטרוספורים החל משלב הליקופודיים ועד למכוסי הזרע ישנם ספורוציטים זכריים הנקראים תאי מיקרוספורוציט, אלה עוברים חלוקת הפחתה לקבלת מיקרו-ספורות (בצמחים הפורחים, אלה הם גרגרי האבקה).
וכמו כן ישנם תאי ספורוציט נקביים הנקראים מגה ספורוציט, אלה עוברים חלוקת הפחתה לקבלת מגה-ספורות.
ספופן (בספרדית: Zapopan), היא עיר ומועצה אזורית במדינת חליסקו במקסיקו.
העיר היא חלק מהמטרופולין של גוודלחרה, בירת חליסקו.
בספופן מתגוררים 1,243,756 תושבים (נכון ל-2010), מה שהופך אותה לעיר השנייה מבחינת גודל אוכלוסייתה בחלסיקו.
מקור השם ספופן הוא בשם המקום בשפת נאוואטל "צפופן".
משמעות השם היא "מקום עצי הספוטה", שם כולל למספר מיני עצים הכלולים במשפחת הספוטיים.
בין המאות ה-12 וה-14 היגרו לאזור קבוצות גדולות של ילידים משבטים שונים שעזבו מקומות דרומיים יותר בחיפוש אחר מקום חדש להתיישבות.
בהדרגה נוצרה במקום עיר גדולה שהפכה למרכז אזורי, אולם בעקבות מלחמות עם מספר שבטים באזור היא ירדה מגדולתה ועד בואם של הספרדים במאה ה-16 היא ננטשה כמעט לחלוטין.
ב-1530 הקונקיסטאדור נוניו דה גוסמאן כבש את האזור, ובשנים שלאחר מכן הכפר ננטש לחלוטין.
ב-1541 אנקומנדרו מקומי בשם פרנסיסקו דה בובדייה הביא כ-150 מהילידים תחת אחריותו ליישב מחדש את ספופן, שבהמשך היו מהפועלים שבנו את גוודלחרה הקרובה.
כמו כן הובא לספופן פסל של מרים, אם ישו, שזכה לכינוי "גבירתנו של ספופן".
בהמשך נבנתה בזיליקת גבירתנו של ספופן אשר נועדה להכיל את הפסל והיא הפכה לאתר לעלייה לרגל.
ספופן נותרה התיישבות קטנה יחסית עד המאה ה-19. ב-1824, לאחר קבלת העצמאות של מקסיקו והקמת מדינת חליסקו, הוענק לספופן מעמד רשמי של עיירה.
ב-8 בדצמבר 1991, לרגל חגיגות 450 השנים להיווסדה, ספופן קיבלה מעמד רשמי של עיר.
הכלכלה המקומית מסתמכת על תעשייה, גידול מקנה, וחקלאות, הכוללת בין היתר גידול תירס, דורה, עגבניות, חמצה ומנגו.
בעיר נמצאים מספר מוסדות להשכלה גבוהה, בהם קמפוסים של האוניברסיטה האוטונומית של גוודלחרה ואוניברסיטת עמק אטמחק.
סְפּוֹקֶן ווֹרְד היא סוג הופעה המבוססת על שירה מדוברת, כלומר שירה שכתובה במשלב לשוני נמוך יחסית ותוך הימנעות מצורות לשון קשות.
בניגוד למחברי השירה האמנותית, כותבי השירה המדוברת לא מכוונים את מילותיהם לדפוס אלא להקראה בפני קהל, על פי רוב בשילוב שפת גוף או מוזיקה.
פשטות המילים והאמצעים הנוספים שננקטים הם שמבדילים את השירה המדוברת מהשירה האמנותית.
על פי רוב עוסקות ההופעות בנושאים חברתיים או אישיים, והמופיעים משתמשים באמצעים מגוונים, נוסף על עצם הקראת המילים, על מנת להעצים את המסר ואת העוקץ שבו.
עם האמצעים השכיחים נמנים שימוש בשפת גוף ובכלי נגינה.
בַסגנון אין תבניות משקל או חריזה, ומבנה הכתיבה חופשי לגמרי.
עיקר הדגש מושם על טיב ההופעה ועל הקשר עם הקהל במהלכה.
השירה המדוברת החלה כבר בעת העתיקה, וניתן למוצאה בתרבויות קדומות רבות, מאפריקה עד אוסטרליה.
בעולם הרחב, עם זאת, היא נָפוצה רק בסופה של מלחמת העולם הראשונה, בעקבות התחייה התרבותית של האפרו-אמריקאים בארצות הברית, שנודעה בשם 'התחייה של הארלם'.
במאה העשרים ואחת מקושרת הסוגה לאמנות הבמה הפוסט-מודרניסטית ולסגנונות מוזיקה אחדים, כהיפ-הופ, ג'אז, בלוז ופולק.
שימוש בשפה בסגנון 'מילה מדוברת' מלווה מן הסתם את האדם מאז הפיכת השפה המילולית לכלי מרכזי בהוויה החברתית, כלומר לפני עשרות אלפי שנים.
אולם ראשיתה ושורשיה נעוצים בתרבויות שבהן נהוג היה להעביר בעל-פה את כלל תוכני התרבות, ובכלל זה יוחסין, תולדות, מסורת, דת ואמנות.
באומות אפריקאיות, ובקרב הילידים באמריקה ובאוסטרליה, וכן במקומות נוספים, כללה תרבות המילה המדוברת גם ריקוד, תיפוף, שירה ונגינה, ששימשו כאמצעים לחיזוק מסרים ולהעצמת חוויות רוחניות, בין היתר במסגרת תהליך החִיבְרוּת.
עם זאת, כמו כל אמנות מודעת לעצמה, מובחנת מאחרות כך שנוצרת סביבה קהילה ספציפית הנענית לכללים אמנותיים מסוימים, היא תופעה חדשה.
כיום, אמנם במידה ובהיקף שונים, קיימת התופעה ברוב מדינות העולם.
המילה המדוברת של צפון אמריקה המודרנית צמחה מן תרבות השירה של התחייה של הארלם והושפעה רבות מן הבלוז ומתרבות דור הביט.
בשנות השישים השתלבה המילה המדוברת בתרבות המחתרת השחורה, שהייתה מקושרת לתנועת זכויות האזרח ולמאבק בגזענות.
שלושה נאומים בולטים, "יש לי חלום" (מרטין לותר קינג), "האין אני אישה" (סוג'ורנר טרות'), ו"השליכו מעליכם את דְלייכם" (בוקר טי.
וושינגטון), הפכו לנכסי צאן ברזל של המילה המדוברת ונחשבים חלק ממסורתהּ.
קבוצת 'המשוררים האחרונים', שקמה בשנות השישים ויצאה משורות התנועה לזכויות האזרח, פעלה רבות להפוך את המילה המדוברת לאמצעי ביטוי מקובל בתרבות האפרו-אמריקאית.
המילה המדוברת זכתה לאהדה רבה ב-1970, כשביצע גיל סקוט-הרון את השירים "המהפכה לא תשודר בכבלים", ו- Whitey on the Moon, שהפכו ללהיטים.
בה בעת צצו ברחבי העולם אמנים שיצרו שירה מדוברת שברקעהּ נשמעת תזמורת, ויצירתם הפיצה את הסגנון במנותק מהקשרהּ התרבותי של הקהילה האפרו-אמריקאית.
אמנים ידועים נוספים נדרשו לסגנון המילה המדוברת מעת לעת.
בשנת 1974 יצאה אלבום "Having Fun with Elvis on Stage" של אלביס פרסלי.
כיום כלפני מאה שנים, מופעי הסגנון עוסקים רובם בביקורת חברתית ופוליטית.
בקרב בני נוער נפוץ גם העיסוק בנושאים אישיים.
במאה ה-21 נפוצו ברחבי העולם אירועי הקראת שירה מדוברת, והללו זכו לשם "פואטרי סלאם" (בתרגום חופשי: "הטחת שירה").
בדרך כלל לא משודרים האירועים בתקשורת המרכזית, אך תיעודם מועלה לאתרי שיתוף וידאו כמו Youtube ו-Vimeo, ומופץ גם ברשתות החברתיות השונות.
לקראת סוף המאה העשרים עלו למסך הגדול מספר סרטים ותוכניות תיעודיות שעוסקים באירועי השירה המדוברת.
תפוצתם הביאה לעריכת מופעים רבים וליצירת תחרויות חדשות, ובאופן כללי עלתה קרנה של השירה המדוברת.
בשנים 2002–2007 שודרה בערוץ HBO הסדרה Def Poetry Jam, בהפקת ראסל סימונס.
בסדרה הופיעו דרך קבע משוררים מסגנון השירה המדוברת, הן ידועים ומבוססים והן כאלה שנמצאו בראשית דרכם.
לצדם הופיעו זמרי היפ-הופ וראפ, ומפעם לפעם נערכו בה גם הופעות אורח של שחקנים וזמרים נודעים.
הסדרה הופקה בסיוע הארגון Youth Speaks, שעוסק בהעצמת נוער בסיכון.
השירה המדוברת אִפשרה לאנשים רבים להיטיב לבטא את עצמם ואת דעותיהם, מבלי להשתמש בדרכים המקובלות לעשות כן.
הרוצים להשפיע על הלכי הרוח בציבור שוב אינם מוכרחים להשתמש בדרכים המקובלות לעשות כן - פעילות פוליטית, מעורבות תקשורתית וכתיבה במסגרות האקדמיות - ותחת זאת יכולים להופיע באירועי הטחת שירה.
מלבד התחרויות ברמה הגבוהה, כל אירועי הטחת השירה מציעים במה ציבורית וחופשית, ומאפשרים ביטוי ביקורת חברתית ועיסוק גלוי בנושאים שהחברה מגבילה את הדיון בהם.
בני נוער, בייחוד, מנצלים את פתיחוּת הסגנון להשמעת דברם בציבור, שכן עמדתם לא מסוקרת רבות על ידי גופי התקשורת המרכזיים.
ספורט (בספרדית: Sport) הוא עיתון ספורט ספרדי המתפרסם באופן יומי.
מערכת העיתון נמצאת בברצלונה שבספרד.
העיתון נוסד ב-1979, ובעליו היא קבוצת Grupo Zeta.
באופן אידאולוגי, העיתון מגדיר עצמו כעיתון התומך בקבוצת הכדורגל ברצלונה, והסלוגן שלו הוא "Sempre amb el Barça" ("תמיד עם בארסה" בקטלאנית).
העיתון מיועד בעיקר לקוראים קטאלונים, על-אף שהוא נכתב בשפה הספרדית.
העיתון עוסק גם בקבוצת הכדורגל אספניול ובכדורגל ספרדי וקטאלוני בכלל, ובין היתר בענפי ספורט שונים, במיוחד כדורסל, ספורט מוטורי, רכיבה על אופניים, כדוריד וטניס.
שחקנים במשחקים מסוגת משחקי לחימה ומשחקי ארקייד נטו יותר להסתייג מהתווית של "ספורט אלקטרוני".
באמצע שנות ה-2010, המשחקים הפופולריים ביותר בתחרויות מקצועיות היו משחקי זירת קרב מרובת משתתפים Dota 2 ו-League of Legends, ומשחק הירי בגוף ראשון Counter-Strike: Global Offensive.
משחקים אחרים עם רווחים משמעותיים הם Call of Duty, , Hearthstone, Overwatch, וסטארקראפט 2.
הגדלת הזמינות של שירותי הזרמת מדיה, ובמיוחד Twitch.tv, הייתה גורם עיקרי בגידול ובקידום תחרויות ספורט אלקטרוני.
מבחינה דמוגרפית, ארגון הספורט האלקטרוני דיווח שהתפלגות הצופים היא כ-85% גברים ו-15% נשים, כאשר רוב הצופים בין הגילאים 18 ו-34. האמאקו מורי ידוע כגיימרית המובגרת ביותר והיא עברה את גיל 90. נשים בולטות בתחום הספורט האלקטרוני הביעו תקווה להגדלת הנוכחות של שחקניות מקצועיות.
בקוריאה הדרומית ישנם מספר ארגוני ספורט אלקטרוני המפעילים שחקנים מקצועיים ברישיון כבר משנת 2000. הכרה בתחרויות ספורט אלקטרוני במדינות אחרות התפתחה לאט יותר.
חוץ מבקוריאה הדרומית, רוב התחרויות מתקיימות בצפון אמריקה, באירופה ובסין.
שוק הספורט האלקטרוני העולמי צפוי להכניס כ-905 מיליון דולר בשנת 2018, עם צפי של גידול בהכנסות לכ-1.4 מיליארד דולר עד שנת 2020. מספר הצופים כיום מוערך בכ-380 מיליון.
ההתייחסות למשחקי וידאו כ"ספורט" היא נקודה שנויה במחלוקת.
ישנם הטוענים שעל אף הצמיחה בפופולריות של משחקי וידאו תחרותיים, הם לעולם לא יגיעו למעמד של ספורט "אמיתי".
לעומתם, ישנם הטוענים שמה שאמור להגדיר פעילות כספורט זה תכנון מדויק, תזמון מושלם וביצוע מיומן, ושמאמץ גופני ופעילות בחוץ אינם מאפיינים הכרחיים של כל ענפי הספורט המסורתיים המוכרים היום.
בשנת 2013, בתוכנית אירוח בנושא ספורט ברשת HBO משתתפי הדיון לעגו לרעיון שמדובר בענף ספורט.
בכנס טכנולוגיה בשנת 2014, נשיא ESPN ג'ון סקיפר התייחס לספורט אלקטרוני בטענה "זה לא ספורט - זו תחרות", והשווה את משחקי הווידאו למשחקי חשיבה כגן שחמט או דמקה.
בנוסף, משתתפים רבים בסוגת משחקי הלחימה מקפידים להפריד בין התחרויות שלהם לבין התחרויות המסחריות יותר של סוגות משחקים אחרות.
בשנת 2015 הפדרציה הבינלאומית לספורט אלקטרוני אירחה פאנל בהשתתפות אורחים מקהילת הספורט האלקטרוני העולמית על מנת לדון בהכרה עתידית ברחבי העולם של ספורט אלקטרוני כפעילות ספורטיבית.
חוקים המסדירים את הספורט האלקטרוני נמצאים בשלבי חקיקה בכ־10 מדינות, בהן ארצות הברית, צרפת, גרמניה ואיטליה.
בשנת 2013, שחקן League of Legends קנדי היה השחקן הראשון שקיבל אשרת כניסה לארצות הברית בקטגוריה P-1A, המיועדת ל"אתלטים המוכרים בינלאומית".
בשנת 2014, משרד הנוער והספורט של טורקיה החל להנפיק רישיונות לשחקני ספורט אלקטרוני שסווגו כמקצוענים.
בשנת 2016, ממשלת צרפת החלה בתהליך לרגולציה ולהכרה בספורט אלקטרוני.
בישראל פועלת העמותה לגיימינג תחרותי בישראל לקידום מעמדו של הענף כענף ספורט.
אחת הדרכים לנסות לקדם את הלגיטימיות של ספורט אלקטרוני היא דרך המשחקים האולימפיים.
באוקטובר 2015, ועידת פסגה של הוועד האולימפי הבינלאומי הכירה בגידול בפופולריות של ספורט אלקטרוני והסיקה ש"משחקי ספורט אלקטרוני תחרותיים יכולים להיחשב כפעילות ספורטיבית.
השחקנים מתכוננים ומתאמנים בצורה אינטנסיבית הניתנת להשוואה לאתלטים בענפי ספורט מסורתיים".
אולם הוועד ציין שעל מנת שמשחקי וידאו יוכלו להיות חלק מהמשחקים האולימפיים עליהם להיות "תואמים את חוקי וכללי התנועה האולימפית".
לפי נשיא הוועד האולימפי תומאס באך, ישנם שני קשיים להכללת ספורט אלקטרוני כחלק מהמשחקים האולימפיים: הגבלת המשחקים מהצגת אלימות, והעובדה שלא קיים גוף מנהל בינלאומי לתחום (כדוגמת פיב"א עבור כדורסל).
הוועד האולימפי בחן את פוטנציאל משחקי ספורט אלקטרוני באמצעות משחקי ידידות.
בתמיכת הוועד, חברת אינטל ארגנה משחקי ידידות של "סטארקראפט 2" ו- לפני אולימפיאדת החורף בפיונגצ'אנג ב-2018, וחמישה שחקני ספורט אלקטרוני דרום-קוריאנים היו חלק ממירוץ השליחים של הלפיד האולימפי.
משחקי ידידות דומים נערכו גם לפני המשחקים האולימפיים בריו דה ז'ניירו ב-2016, אולם אז לא היו בתמיכת הוועד האולימפי.
הוועד המארגן של אולימפיאדת טוקיו (2020) פועל בשיתוף עם ארגוני ספורט אלקטרוני וארגוני צרכנים על מנת להחריג תחרויות משחקים אלקטרוניים מחוקים קיימים נגד הימורים.
דבר זה מאפשר לשחקני ספורט אלקטרוני מקצועיים לבקש רישיון שיתיר להם לשחק בתחרויות ביפן, בדומה למנגנון הקיים עבור אתלטים.
כמו כן, הוועד המארגן מתכנן טורנירים של ספורט אלקטרוני בקנה מידה גדול כמבוא למשחקים האולימפיים עצמם.
הוועד המארגן של אולימפיאדת פריז (2024) בוחן את האפשרות של הכללת ספורט אלקטרוני כחלק מהמשחקים האולימפיים עצמם.
ספורט אקספרס הוא יומון רוסי, עיתון על ספורט הנחשב לאחד מעיתוני הספורט הגדולים ברוסיה.
נוסד בשנת 1991 ויוצא לאור על ידי בית ההוצאה לאור "ספורט-אקספרס", הכולל גם את פורטל האינטרנט וגם יישום לנייד.
מאז 2001, מהווה חלק מאיגוד מגזיני הספורט האירופיים (European Sports Magazines).
הספורטאי הטוב ביותר של רוסיה